# data[].attributes.attachment_link.description
Demokrati : A Coggle Diagram about sdaf, sdf, sdf, , sf, fs and sfd

# data[].attributes.attachment_link.readable_text
Der vil blive solgt større biler. Men samlet bilsalg vil være uændret, vurderer regeringen om nye afgifter.

Der vil blive solgt større biler. Men samlet bilsalg vil være uændret, vurderer regeringen om nye afgifter.

Politiet vil tale med Marilou Danley blandt andet for at fastslå et motiv bag weekendens massedrab.

Nye oplysninger svækker Forsvarets forklaring i sag om nordkoreansk tvangsarbejde. Ministre er kaldt i samråd om "gule fagforeninger". Østre Landsret afsiger dom i sag mod bedrageridømt læge.

Det legendariske band fandt formen efter en halv times tid. Mick Jagger var aftenens oplevelse.

Tidligere William Demant-topchef skal få formuen til at yngle i milliardpengetanken William Demant Invest.

I en ambitiøs åbningstale skurrer egentlig kun, at statsministeren åbenbart tror, at udflytningen af offentlige arbejdspladser er et kæmpestort hug.

Gemt i skovene uden for Berlin havde østtyske topledere i 30 år deres egen lukkede verden bag tykke mure. "En pervers udgave af den kommunistiske idé," siger en tysk historiker.

Man kritiserer gerne regeringen, men slår ikke hårdt til de nye venner i DF.

Det er 100 år siden, men Oktoberrevolutionen i Rusland i 1917 satte verden på den anden ende.

Regeringen vil sætte den kriminelle lavalder ned til 12 år. Det annoncerede Lars Løkke fra Folketingets talerstol ved Folketingets åbning i dag. Det er symbolpolitik af værste skuffe.

Sharia skal blive fortid, hvis islam skal kunne sameksistere fredeligt med andre ideer og religioner på denne jord.

# data[].attributes.attachment_link.title
Løkkes skatteudspil gavner de vellønnede mest

# data[].attributes.attachment_link.description
Der vil blive solgt større biler. Men samlet bilsalg vil være uændret, vurderer regeringen om nye afgifter. Der vil blive solgt større biler. Men samlet bilsalg vil være uændret, vurderer regeringen om nye afgifter. Politiet vil tale med Marilou Danley blandt andet for at fastslå et motiv bag weekendens massedrab.

# data[].attributes.attachment_link.readable_text
Der er bunkevis af skatterabatter til direktøren i form af skattefradrag, for eksempel afskaffelse af loftet over beskæftigelsesfradraget og fjernelsen af beskatningen af fri telefon. Ligeledes er der tusindvis af kroner i besparelse, når der skal købes en ny Audi, Mercedes - eller Lamborghini. Der er derimod langt mindre til LO-arbejderen og absolut ingenting til folkepensionisten eller den arbejdsløse. Dem, der har mindst, får ingenting. Dem, der har mest, scorer jackpot. Det er indholdet i regeringens nye skattereform. Regeringen har endda en så dårlig sag, at de har følt sig nødsaget til at misinformere (eufemisme for lyve) om konsekvenserne af reformen ved at påstå, at en HK'er får relativt mere ud af reformen end en direktør.

Der er virkelig tale om omvendt Robin Hood i tiende potens. Uligheden med reformen stiger med hele 0,46 procentpoint. Det slår selv den virkelig ulighedsskabende skattereform fra 2012, som SRSF stod i spidsen for. Her steg uligheden "kun" med 0,29 procentpoint.

Der er slet ikke råd til skattelettelser. Vi skal ikke forære vores velfærdspenge væk som skattenedsættelser til dem, der har mest, når der er brug for flere pædagoger i børnehaverne, flere sygeplejersker på hospitalerne og flere SOSU-assistenter i hjemmeplejen. Der er desuden tale om vælgerbedrag af dimensioner. Nedskæringer og forringelser for syge og ledige på overførselsindkomst er blevet gennemført med argumentet om, at der skal være råd til velfærd i fremtiden. Nu skal masser af penge i stedet bruges på gaveregn til toppen. Det skandaløst. I sær set i lyset af, at der er givet skattenedsættelser på over 50 mia. kr. de seneste 15 år, som primært er gået til de rigeste.

En sidste ting er finansieringen. Eller rette den manglende finansiering. Reformen koster ifølge regeringen 23 mia. kr., men de såkaldte "dynamiske effekter" bidrager til, at prisen i sidste ende "kun" bliver 15 mia. kr. Der er tale om hokus-pokus-finansiering, for eksempel når regeringen regner med, at billigere luksusbiler skulle få folk til at arbejde mere. Det er decideret uansvarligt at underfinansiere en reform med usikre dynamiske effekter. Og hvad værre er: De resterende 15 mia. kr. bliver også delvist finansieret af forventede, dynamiske effekter af tidligere reformer. Effekter hvis eksistens blandt andet Folketingets økonomiske konsulenter har stillet kraftigt spørgsmålstegn ved. Der er derfor tale om en historisk underfinansieret reform. Og når pengene viser sig ikke at være der alligevel - hvem så betale, når der er et hul i kassen? De sidste 15 år har skiftende politiske flertal ladet de syge og ledige - og vores fælles velfærd - betale regningen.

Kristian Thulesen Dahl kan blokere for regeringens planer. Og bør gøre det. Ellers må man sige, at der er helt nye standarder for hykleri, hvis ikke DF afviser en reform, der medfører en historisk og markant stigning i uligheden.

# data[].attributes.attachment_link.title
Blog: Skattereform er jackpot til dem, der har mest

# data[].attributes.attachment_link.description
Der er bunkevis af skatterabatter til direktøren i form af skattefradrag, for eksempel afskaffelse af loftet over beskæftigelsesfradraget og fjernelsen af beskatningen af fri telefon. Ligeledes er der tusindvis af kroner i besparelse, når der skal købes en ny Audi, Mercedes - eller Lamborghini.

# data[].attributes.attachment_link.readable_text
Regeringen skal droppe deres spin. Skattereformen vil forgylde dem, der allerede har mest

Den eneste minister, der faktisk er ærlig, er Brian Mikkelsen. Han siger det lige ud: Kører du i Lamborghini, er det en god reform for dig.

"Jeg er aldrig blevet spurgt om gini-koefficienten på mine mange besøg rundt omkring i danske forsamlingshuse. Folk interesserer sig i stedet for, hvordan vi skaber vækst". Sådan sagde finansminister Kristian Jensen, da han præsenterede regeringens forslag til en ny skattereform.

Det, finansministeren vil have os til at tro, er, at befolkningen ikke går op i, om uligheden stiger i Danmark. Det er spin af værste skuffe. Jeg færdes også ofte i de danske forsamlingshuse. Og selv om det måske ikke er så tit (men det sker dog), at folk direkte bruge udtrykket 'gini-koefficient', så kan jeg forsikre om, at de danskere, jeg møder, går meget op i spørgsmålet om den stigende ulighed i Danmark.

Samlet set er det et faktum, at den skattereform, som regeringen har foreslået, er dybt usolidarisk

Men tag ikke kun mit ord for det. En undersøgelse fra ugebrevet Mandag Morgen viser, at to ud af tre danskere mener, at uligheden i Danmark er et problem.

Finansministerens spin står ikke alene. Regeringen har virkeligt tænkt sig om. "Okay" har de nok tænkt, "vi ved, at det her bliver en bitter pille at sluge, hvordan får vi den til at glide nemmest muligt ned?".

Annoncørbetalt indhold fra Retnemt

'Hvis jeg er ked af noget, fortæller jeg det, når vi laver mad'

Den slags problemer kureres i blå lejr ikke ved at tage fat om det virkelige problem; at danskerne ikke ønsker skattelettelser på bekostning af velfærden. I stedet er det spindoktorens råd, der lyttes til.

Se blot på statsministeren. Den sætning, han har sagt igen og igen det sidste døgns tid, er nøje indstuderet: "Reformen vil være bedst for den almindelige HK'er", lyder hans mantra. Sandheden er bare en anden.

Reelt vil reformen forgylde dem, der allerede har mest. Tag beskæftigelsesfradraget, som regeringen vil ændre. Her vil de 1000 mennesker, der tjener mest i Danmark, få 190.000 kr. mere mellem hænderne om året i gennemsnit. Hvor i mod de, der tjener mindre en 28.500 kr. om måneden, vil få nul kroner ud af den ændring.

Læs også: "Vælgerne har ikke voldsom appetit på flere skattelettelser"

Samlet set er det et faktum, at den skattereform, som regeringen har foreslået, er dybt usolidarisk. Den vil give massive skattelettelser til de rigeste og kun begrænsede lettelser i bunden. Samtidig er det klart, at finansieringen vil betyde nedgang i vores allesammens velfærd.

Hvor ville det være forfriskende, hvis regeringen ville droppe sit pinlige spin og sige det lige ud. Den eneste minister, der faktisk er ærlig, er Brian Mikkelsen. Han siger det lige ud: Kører du i Lamborghini, er det en god reform for dig.

# data[].attributes.attachment_link.title
Regeringen skal droppe deres spin. Skattereformen vil forgylde dem, der allerede har mest

# data[].attributes.attachment_link.description
"Jeg er aldrig blevet spurgt om gini-koefficienten på mine mange besøg rundt omkring i danske forsamlingshuse. Folk interesserer sig i stedet for, hvordan vi skaber vækst". Sådan sagde finansminister Kristian Jensen, da han præsenterede regeringens forslag til en ny skattereform. Det, finansministeren vil have os til at tro, er, at befolkningen ikke går op i, om uligheden stiger i Danmark.

# data[].attributes.attachment_link.readable_text
0

Han påstår, at kassedamen er den store vinder, men beregning modbeviser statsministeren - Socialdemokratiet beskylder ham for vælgerbedrag

Kassedamen står ved båndet i Netto 38 timer om ugen til lyden af konstant bip-lyde fra stregkode-scanneren.

En ufaglært HK'er må nøjes med 4900 kroner mere til sig selv, mens millionæren scorer 28.000 kroner, hvis Løkke-regeringen kommer igennem med sit forslag til en skattereform.

Tjener en direktør otte millioner kroner, lyder gevinsten på næsten en kvart million kroner.

Det var ellers kassedamen, som skulle være den store vinder, lød det fra statsminister Lars Løkke tirsdag.

Pustet op
Men den fremstilling bygger altså på kreativ talgymnastik.

Det viser en beregning af udspillets samlede konsekvenser, Arbejderbevægelsens Erhvervsråd (AE) har lavet for Ekstra Bladet.

- Den måde, regeringen har præsenteret deres udspil på, betyder, at HK'erens gevinst bliver pustet op, fastslår analysechef Jonas Schytz Juul.

Også hvis man ser på skattelettelsen i procent, vinder direktøren i modsætning til Løkkes postulat.

Ifølge AE får HK'eren tre procent større udbetaling efter skat. Direktøren med en årsløn på godt én million kroner kan nyde godt fem procent større bundlinje på lønsedlen. Gevinsten i procent stiger sågar i takt med de udbetalte millioner.

En fed løgn
Analysen medtager alle udspillets elementer.

Herunder de nye gunstige pensions-opsparingsregler, fjernelse af skatten på fri telefon og fjernelsen af loftet over beskæftigelsesfradraget.

De foreslåede lavere bilafgifter er udeladt.

Det er især forslaget om at fjerne loftet over beskæftigelsesfradraget, der kommer de velhavende til gavn.

- Det er de facto en topskattelettelse, man giver. De lavere indkomster får så det nye jobfradrag. Det får direktøren ikke. Til gengæld får direktøren en rigtig stor gevinst af fjernelsen af loftet over beskæftigelsesfradraget, forklarer Jonas Schytz Juul.

Socialdemokratiets skatteordfører, Jesper Petersen, beskylder på baggrund af de nye tal statsministeren for regulært vælgerbedrag.

- Lars Løkke sagde igen og igen op til sidste folketingsvalg, at hans skattepolitik handlede om de lavtlønnede. Nu kan alle se, at det var en fed løgn.

- Det var rent spin, der lød godt i en valgkamp, men ikke er det, hans regeringen gør. I stedet er det de mest velstillede danskere, der løber med gevinsten, herunder Lars Løkke selv.

- Løkke prøver at bilde folk ind, at det er kassedamen, der er den store vinder. Men han får altså selv godt 40.000 kroner eller syv til otte gange så meget, som kassedamen vil få, bulder Jesper Petersen.

Mærkværdig regnemetode
AE understreger, at deres beregning bygger på Skatteministeriets familietyper samt regeringens egne tal.

Analysen arbejder i modsætning til regeringen med resultatet af skattelettelserne, som de ville stå at læse på vores lønseddel.

Regeringen har opgjort effekterne i det såkaldte rådighedsbeløb, hvor en gennemsnitlig udgift til bolig medregnes.

Men det er en mærkværdig fremgangsmåde, mener AE, fordi folks boligudgifter varierer enormt.

- Effekten af en skattelettelse, den ser man altså på sin lønseddel, fastslår analysechefen.

Venstre: Ingen overraskelse

Jakob Ellemann-Jensen afviser fuldstændig, at regeringens tal skulle være sminket.

- Det er simpelt hen forkert, hvis du ser på den relative skattelettelse i procent, så får du på de tiltag, som vedrører at arbejde, den største gevinst for de laveste indkomster. Og det er jo der, hvor den er vigtig, siger Venstres politiske ordfører.

Han vil simpelt hen ikke forholde sig til AE-rådets beregninger.

- Jeg har altså større tillid til Finansministeriets regnemaskine, siger ordføreren.

Faktisk mener Venstre-manden, at tallene er afstemt med Socialdemokratiets parti-top.

- Det er ikke nogen overraskelse, at Mette Frederiksens og Lizzette Risgaards fælles såkaldte tænketank er enige med dem, det er ikke super-overraskende, siger Jakob Ellemann-Jensen.
- Lars Løkke siger, at det er HK'eren, der vil få den 'relativt' største skattelettelse, men ifølge AE's beregninger er det jo direktøren?
- Lad os nu lige få lidt perspektiv på det her, jeg synes faktisk det med, at man som helt almindelig lønmodtager får markant flere penge til sin rådighed ... det synes jeg faktisk betyder noget.

- Hvis du giver mig 1000 kroner ekstra om måneden, kan jeg forsikre dig, at det gør en større forskel for mig, end hvis du gav Bill Gates 100.000 kroner ekstra om måneden. Det er et større beløb, men det ville nok have en større betydning for mig, siger Jakob Ellemann-Jensen.

# data[].attributes.attachment_link.title
Løkkes store bedrag: Millionæren ER den store vinder i skatteudspil

# data[].attributes.attachment_link.description
0 Han påstår, at kassedamen er den store vinder, men beregning modbeviser statsministeren - Socialdemokratiet beskylder ham for vælgerbedrag Kassedamen står ved båndet i Netto 38 timer om ugen til lyden af konstant bip-lyde fra stregkode-scanneren. En ufaglært HK'er må nøjes med 4900 kroner mere til sig selv, mens millionæren scorer 28.000 kroner, hvis Løkke-regeringen kommer igennem med sit forslag til en skattereform.